Népszava Magának is kedvez az állam
Januártól a két éve bevezetett kilogrammonkénti 114 forint felére, 57 forintra csökkenti a kormány a napelemekre kivetett termékdíjat – derült ki a Magyar Közlönyből. Miközben a környezetkímélő eljárásra kivetett 2015-ös sarcot komoly szakmai felzúdulás övezte, addig most a szakértők üdvözölték a döntést. Noha az Orbán-kabinet határozata a lakosságnak is kedvez, a jelek szerint inkább az állami MVM előtt szeretnék törni az utat. A következő Magyar Közlönyben ugyanis 105 napelemes fejlesztést nyilvánítottak nemzetgazdasági szempontból kiemelt jelentőségű üggyé, 46, pontosan meghatározott földrészlet pedig beruházási célterület lett. A kabinet – talán a rejtvényfejtő kedvű választópolgárok érdekében – azt nem tüntette fel, hogy éppenséggel az állami MVM napelemerőmű-beruházásai előtt tisztították meg ily módon az engedélyezések rögös útját. Továbbra is érvényes a napelemes áramtermelés csökkentett ártámogatása, a nagyobb lakossági rendszerekre pedig idén – igaz, egyelőre nulla forintos - „elosztói teljesítménydíjat” vezettek be.
napelem állam Műsormagazin Műsormagazin
2017.11.25. 06:28
Napelemtelepet épít a Mátrai ErőműTarol a napelem a háztartásoknál
Az élelmiszerboltok száma félezerrel, a különféle iparcikk üzletek száma pedig kétezerrel csökkent 2017 első félévében – írja a Blokkk.com, a KSH adataira hivatkozva. Az év közepén 126 160 bolt működött az országban. Öt év alatt összesen húszezerrel csökkent a boltok száma, eközben a kiskereskedelmi forgalom 20 százalékkal bővült. A megszűnések főként a vidéki településeket érintették, eközben az átrendeződés nyomán gyarapodott a húsznál több elárusító helyből álló láncok száma.
kereskedelem élelmiszerboltok